Pályázati felhívás önkormányzati tulajdonban lévő ingatlan bérbeadása tárgyában

Dunavecse Város Önkormányzata pályázatot hirdet a Dunavecse, Fő u. 40. szám alatti 27 m2 alapterületű önkormányzati tulajdonú üzlethelyiség bérbeadására.

1. A bérbeadásra meghirdetett helyiség adatai:
A bérbeadásra meghirdetett önkormányzati tulajdonban lévő üzlethelyiség rendeltetésű 27 m2 alapterületű ingatlan Dunavecse, Fő u. 40. szám alatt helyezkedik el.

2. A bérleti díj legkisebb mértéke: 270.000 Ft/év. A bérleti díj legkisebb mértékét a képviselő-testület minden évben határozatával állapítja meg. 
A bérlő a szerződés megkötésével egyidejűleg két hónap bérleti díjnak megfelelő összeget, azaz 45.000 Ft kauciót köteles megfizetni, mely a bérlet megszűnésekor egyösszegben visszajár, amennyiben a bérlőnek sem közüzemi, sem bérleti díj hátraléka nincsen, valamint a bérleményt átvételkori állapotában adja vissza.  

Egyéb költségek:

A bérlet időtartama alatt a bérlő a fűtés, közmű és villanyszolgáltatás tényleges költségének üzlethelyiségre eső részét közvetlenül a bérbeadónak számla ellenében fizeti meg minden hónap 15. napjáig oly módon, hogy az almérő állását minden hónap 10. napjáig a bérbeadónak bediktálja. A fűtési díjat (2013/14-es fűtési idényben 16.939 forint) tárgyév július 1. napja és a következő év június 30. napja közötti időszakra előleg formájában, egész évre szétbontva havi rendszerességgel kell megfizetni. A tényleges költség elszámolására a fűtési idény végén kerül sor. Az ingatlannal kapcsolatos valamennyi rezsi költség a bérlőt terheli. A közüzemi díja megfizetése elmulasztásának ugyanazok a jogkövetkezményei, mint a bérleti díj fizetési kötelezettség elmulasztásának. Késedelmes fizetés esetén a Ptk-ban meghatározott mértékű késedelmi kamatot jogosult a bérbeadó felszámolni. 

3. A pályázatok benyújtásának, elbírálásának határideje:

A pályázatokat zárt borítékban 2015. április 20. napján 12 óráig lehet benyújtani a Polgármesteri Hivatal fsz. 1. számú szobájában. A borítékon szíveskedjék a 3/2015. ügyszámra hivatkozni.

A pályázatok elbírálásának határideje: 2015. április testületi ülés.
A pályázatok elbírálása után 15 napon belül az önkormányzat a bérleti szerződést a pályázat nyertesével határozatlan időre köti meg, melyről közjegyzői okirat készül. 

Az üzlethelyiség legkorábban a pályázat elbírálását követő naptól vehető bérbe.  

4. A pályázatnak tartalmaznia kell: 

1. a pályázó nevét és címét,

2. az általa végezni kívánt tevékenység megjelölését, hatósági engedélyét,

3. a pályázó nyilatkozatát, hogy a pályázati feltételeket elfogadja
4. a pályázó nyilatkozatát, hogy vállalja szerződés közjegyzői okiratba foglalását és annak költségeit. 

5. a megajánlott bérleti díjat (minimum 270.000 Ft/év, azaz 22.500 Ft/hó) 
5. A pályázatok elbírálása:

Érvényes a pályázat, ha a pályázati kiírásban szereplő határidőig a Polgármesteri Hivatal fsz. 1. sz. irodájába megérkezik, és a pályázati kiírásban szereplő feltételeknek megfelel. 

A pályázatok elbírálása Dunavecse Város Önkormányzata Képviselő-testületének „az önkormányzat tulajdonában lévő lakások és helyiségek bérletéről és elidegenítéséről” szóló 10/2006. (III. 29.) rendeletének 19. § (5) bekezdése értelmében: A bérbeadás útján történő hasznosítás során a pályázatok elbírálásánál elsőbbséget élveznek azok a pályázók, akiknek célja a helyi lakosok ellátása, a lakossági szolgáltatások bővítése. A szerződést a legmagasabb összegű bérleti díj megfizetését vállaló pályázóval határozott, vagy határozatlan időtartamra az önkormányzat nevében a polgármester köti meg.

A pályázattal kapcsolatban érdeklődni a 78/437-116-os telefonszámon, vagy személyesen a Polgármesteri Hivatal fsz. 1. számú szobájában dr. Tarnai Kitti hatósági csoportvezetőnél lehet.

Dunavecse, 2015. február 25.

